Gwamnoni 4 Sun Yiwa Fursinoni 340 Afuwa A Najeriya | Gaskiya Ta Fi Kwabo
Home Labarai Gwamnoni 4 Sun Yiwa Fursinoni 340 Afuwa A Najeriya
Gwamnoni 4 Sun Yiwa Fursinoni 340 Afuwa A Najeriya
GWAMNONIN Najeriya hudu sun yi afuwa ga fursunoni akalla 340 albarkacin cika shekaru 58 da amun ‘yancin kai daga turawan Birtaniya.
Gwamnonin sun hada da Abubakar Bello na Niger da Nasir El-Rufa’i na Kaduna da Simon Lalong na Filato da kuma Muhammadu Bindow na Adamawa.
Gwamna Bello ya yi afuwa ga fursunonin da aka yanke wa hukuncin kisa, yayin da ya sassauta wa wasu hukuncin kisa zuwa hukuncin zaman gidan kaso na wani dan lokaci.
Gwamnan ya kuma sallami wasu fursunoni 40 tare da bada umarnin biya wa fursunoni 221 tarar da aka ci su na kudade.
Shi kuwa Gwamna El-Rufai na Kaduna, ya yi afuwar ne ga fursunoni 24 da suka hada da wadanda aka yanke wa hukucin kisa kamar yadda ya shaida wa jama’a a yayin faretin da ya gudana a filin wasa na Ahmadu Bello da ke jihar don tunawa da ranar samun ‘yancin.
A can Adamawa kuwa, Gwamna Bindow ya yi afuwa ga mutane 22 kamar yadda sanarwar ta fito daga Kwashinan Yada Labarai, Ahmad Sajo ya bayyana, yayin da Gwamna Lalong na Filato ya yi afuwa ga fursunoni 7 albarkacin wannan rana ta 1 ga watan Oktoba.
Previous articleZABEN FIDDA GWANI BA ZAI YIWU BA A ZAMFARA – YARI
Next articleA Yau Laraba Ake Gudanar Da Zaben Fidda Gwani A Zamfara